CELEX: 32020D0789
Language: hu
Date: 2020-06-09 00:00:00
Title: A Tanács (EU) 2020/789 határozata (2020. június 9.) az Európai Közösség és az Indiai Köztársaság kormánya közötti tudományos és technológiai együttműködésről szóló megállapodás megújításáról

17.6.2020   
               
               
                  HU
               
               
                  Az Európai Unió Hivatalos Lapja
               
               
                  L 193/3
               
            
         A TANÁCS (EU) 2020/789 HATÁROZATA
         (2020. június 9.)
         az Európai Közösség és az Indiai Köztársaság kormánya közötti tudományos és technológiai együttműködésről szóló megállapodás megújításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 186. cikkére, összefüggésben a 218. cikke (6) bekezdése második albekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Tanács a 2002/648/EK határozattal (2) jóváhagyta az Európai Közösség és az Indiai Köztársaság kormánya közötti tudományos és technológiai együttműködésről szóló megállapodás (3) megkötését. E megállapodást 2001. november 23-án írták alá New Delhiben, és 2002. október 14-én lépett hatályba. A Tanács a 2009/501/EK határozattal (4) jóváhagyta az Európai Közösség és az Indiai Köztársaság kormánya közötti tudományos és technológiai együttműködési megállapodás megújításáról szóló megállapodás (5) megkötését, amely megújította és kismértékben módosította a 2001-ben aláírt megállapodást. A megállapodást 2007. november 30-án írták alá New Delhiben, és 2010. május 17-én lépett hatályba. E megállapodás a 2001-ben aláírt megállapodással együtt a továbbiakban „a megállapodás”.
                  
               
                     (2)
                  
                  
                     A megállapodás 11. cikkének b) pontjával összhangban a megállapodást ötéves időszakra kötötték, és az a felek közös megegyezésével értékelés után megújítható az ötéves időszak utolsó évében.
                  
               
                     (3)
                  
                  
                     Az (EU) 2015/1788 (6) határozattal a Tanács jóváhagyta a megállapodás további ötéves időtartamra történő megújítását. A megállapodás 2020. május 17-én hatályát veszti.
                  
               
                     (4)
                  
                  
                     A Bizottság szolgálatai által végzett értékelés szerint a megállapodás fontos keretet biztosít az Unió és India közötti, a közös prioritásként kezelt tudományos-technológiai területeken folytatott, kölcsönösen előnyös együttműködés elősegítéséhez. Ezért az Unió érdekében áll a megállapodás további öt évre történő megújítása.
                  
               
                     (5)
                  
                  
                     Mindkét fél megerősítette azon szándékát, hogy a megállapodást – annak módosítása nélkül – további öt évre megújítsa.
                  
               
                     (6)
                  
                  
                     A megállapodás megújítását ezért az Unió nevében jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja a megállapodás további öt évre történő megújítását.
         
         
            2. cikk
            A Tanács elnöke kijelöli azon személy(eke)t, aki(k) felhatalmazást kap(nak) arra, hogy az Unió nevében értesítse (értesítsék) az Indiai Köztársaság kormányát arról, hogy az Unió befejezte a megállapodás annak 11. cikke a) pontja szerinti meghosszabbításához szükséges belső eljárásokat.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 9-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  2020. május 13-i egyetértés.
         
            (2)  A Tanács 2002/648/EK határozata (2002. június 25.) az Európai Közösség és az Indiai Köztársaság kormánya közötti tudományos és műszaki együttműködési megállapodás megkötéséről (HL L 213., 2002.8.9., 29. o.).
         
            (3)  HL L 213., 2002.8.9., 30. o.
         
         
            (4)  A Tanács 2009/501/EK határozata (2009. január 19.) az Európai Közösség és az Indiai Köztársaság kormánya közötti tudományos és technológiai együttműködési megállapodás megújításáról szóló megállapodás megkötéséről (HL L 171., 2009.7.1., 17. o.).
         
            (5)  HL L 171., 2009.7.1., 19. o.
         
         
            (6)  A Tanács (EU) 2015/1788 határozata (2015. október 1.) az Európai Közösség és az Indiai Köztársaság kormánya közötti tudományos és technológiai együttműködésről szóló megállapodás megújításáról (HL L 260., 2015.10.7., 18. o.).